text: Regnen er en kæmpe gave for landmændene.
  28 juli 2018 kl. 19.38
  Den lille times regn, der i dag velsignede især den vestlige del af landet er en gave, siger landmændene selv, men der skulle gerne komme mere.
  Regnen er en kæmpe gave, siger Preben Lauridsen, bestyrelsesmedlem i Økologisk Landsforening her til aften til TV SYD.
  Vi har fået 35 mm, men der skulle gerne komme mere. Efter 6 - 7 dage er dagens regn væk, siger den økologiske landmand fra Outrup ved Varde.
  - Men alligevel hjælper det enormt på de nye udlæg, så der bliver flere hektar, der giver græs til efteråret.
  Preben Lauridsen, bestyrelsesmedlem, Økologisk Landsforening, Outrup.: "Regnen er en kæmpegave."
  Når de allerede vandede marker får en skylle som i dag, kan landmanden koncentrere sig om at vande andre steder. For regn er meget mere effektivt end kunstvanding.
  - Det er udskudt, siger Preben Lauridsen om risikoen for at nogle landmænd kunne blive nødt til at slagte køer, fordi der ikke var fodder nok til dem.
  
  
  